

**РЕПУБЛИКА СРПСКА**

**ГРАДСКИ ШТАБ ЗА**

**ВАНРЕДНЕ СИТУАЦИЈЕ**

**ГРАДА ДОБОЈ**

**Хиландарска бр.1, 74000 Добој**

На основу члана 22. став 12., члана 39. став 1. и члана 41. Закона о заштити и спасавању у ванредним ситуацијама (''Службени гласник Републике Српске'' бр.121/12 и 46/17), члана 43. Закона о заштити становништва од заразних болести (''Службени гласник Републике Српске'' бр.90/17), члана 59.и 82. Закона о локалној самоуправи (''Службени гласник Републике Српске'' бр.97/16 и 36/19), члана 5. и члана 6. Одлуке о формирању Градског штаба за ванредне ситуације ( ''Службени гласник Града Добој'' бр.2/18) чл. 60. и чл.77 Статута Града Добој (''Службени гласник Града Добоја'' бр.1/17), Одлуке о проглашењу ванредне ситуације на територији Града Добој број: 02-022-601/20 од 16.03.2020.године и Закључка о ограничењу и забрани кретања лица на територији Републике Српске, Републичког штаба за ванредне ситуације 05-1/20 од 21.03.2020. године, а на приједлог Градског штаба за ванредне ситуације Командант штаба доноси:

**НАРЕДБУ**

**о регулисању рада трговинских, угоститељских, занатских, услужних и других објеката и служби на територији Града Добој**

У циљу провођења ванредних мјера за спречавање и сузбијање заразних болести, заштите и спасавања становништва, те провођења Закључка о ограничењу и забрани кретања лица на територији Републике Српске:

**1. Забрањује се рад следећим објектима, сваким радним даном и у дане викенда до 30.марта 2020.године и то:**

- угоститељским објектима свих категорија,

- трговинама, осим субјеката из члана 2., став 1., 2., 3. и 4. ове одлуке,

-трговине на мало (боје и лакова, електро и водоматеријала, керамике, намјештаја, обуће, одјеће и расвјете ),

- услужне дјелатности/занатство у којима се остварује непосредан блиски контакт са клијентима, осим такси службе,

- свадбеним салонима,

- фитнес центрима (фитнес, боди – билдинг клубовима и сличним облицима организовања),

- дјечијим играоницама,

- пијацама на подручју града Добоја.

**2. Ограничава се рад:**

- трговачким центрима од 07,00 до 18,00 часова, могу радити само трговине прехране/робе широке потрошње и апотеке,

- трговине прехране/робе широке потрошње 07,00 до 18,00 часова

**- субјектима који обављају дјелатност производње хљеба, пецива, свјеже тјестенине и колача (искључиво у оквиру продаје њихових производа)- од 07,00 до 19,00 часова.**

- трговине сточне хране од 07,00 до 18,00 часова,

- трговине грађевинским материјалом-стоваришта од 7,00 до 18,00 часова

Субјектима из става 1.,2, и 3. овог члана дозвољен је рад у складу са овим чланом ако се ради о субјектима који прометују претежно прехрамбеним производима (више од 50%).

Рад у субјектима из става 1., 2., 3., 4. и 5. овог члана организовати уз предузимање следећих мјера:

* ограничити број људи који истовремено могу бити присутни у затвореном продајном простору ( једна особа на 50м2, а максимално пет особа на објекте веће од 200 м2 ), тако да се на улазу регулише број особа које истовремено могу бити у објекту,
* испред благајни означити и организовати размак између купаца од најмање један метар,
* у затвореном продајном простору омогућити брз проток купаца, брз излазак из објеката и мјере дезинфекције и повишене хигијене.

- јавне кухиње- дозвољен рад преко шалтера без услуживања/послуживања у објектима,

- достава животних намирница је дозвољена од 07,00 до 18,00 часова за оне субјекте који су регистровани за обављање те дјелатности, уз максималне мјере хигијене и сигурности које ће контролисати контролни органи,

-хотели, мотели и хостели- могу пружити услуге у свом простору за своје госте а услуге хране и пића само за госте хотела, мотела и хостела,

-бензинске пумпе, без ограничења када је у питању продаја горива и других нафтних деривата, са ограничењем за дио бензинске пумпе у којем је смјештен продајни објекат- од 07,00 до 18,00 часова,

-апотеке и пољопривредне апотеке- без промјене радног времена, уз предузимање следећих мјера:

- ограничити број људи који истовремено могу бити присутни у затвореном продајном простору, тако да се на улазу регулише број особа које могу истовремено улазити (једна особа на 50м2, а максимално пет особа на објекте веће од 200 м2),

- испред благајни ограничити и организовати размак између купаца од најмање један метар,

- у затвореном продајном простру омогућити брз проток купаца, брз излазак из објеката и мјере дезинфекције и повишене хигијене.

**3. Градска управа и градске службе ће организовати свој рад како слиједи:**

-у свим организационим јединицама Градске управе организовати рад са минималним бројем потребних извршилаца на лицу мјеста,

**-**остала лица упутити на рад од куће или рад код куће,

-на улазу у све службене просторије Градске управе које пружају услуге грађанима ограничити број особа које истовремено могу да уђу и бораве у Управи, онемогућити задржавање у просторијама Градске управе и прављење дужих редова у затвореном простору,

-одржавати растојање између грађана у затвореним просторима Управе од намјање један метар, уз предузимање мјера дезинфекције и повишене хигијене,

У свм градским установама и предузећима, осим Дома здравља, организовати минималан процес рада уз извршавање свих функција; остала лица упутити на рад код куће или од куће, обезбједити исте мјере за ограничавање броја улазака и задржавања у просторима гдје се пружају услуге,

-све организационе јединице, градске установе и предузећа дужни су писано извјестити Команданта штаба за ванредне ситуације и Градски штаб о предузетим мјерама.

**4. Дом здравља ће реорганизовати свој рад по усаглашеним препорукама и закључцима са ресорним министарством при чему:**

* организовати се за пружање здравствене заштите примарно особама које могу бити заражене вирусом Корона,
* приоритетно и без задршке проводити мјере анкетирања лица која су била у контакту са зараженим, са предлагањем кућне изолације за све особе првог контакта,
* организовати без прекида (0-24 часа) службу јављања, давања одговора и услуге лицима која ће се јављати због уласка у земљу на граничним прелазима,
* појачати контролу на улазу у Дом здравља, свих лица како би се заштитили здравствени радници Дома здравља.

**5. Задужује се Одјељење за инспекцијске послове и Одјељење за послове комуналне полиције да у провођењу ове Наредбе обезбједи поштовање исте од стране напријед наведених субјеката.**

**6. О извршењу задатака из ове Наредбе, органи из тачке 5. ове наредбе, свакодневно ће извјештавати Команданта градског штаба за ванредне ситуације.**

**7. Наредба број: 02-022- 642 /20 од 20.03.2020.године се ставља ван снаге.**

**8. Ова наредба ступа на снагу даном доношења и биће објављена у ''Службеном гласнику Града Добој''.**

**Број:** **02-022- 644 /20**

**Датум: 22.03.2020.година**  **КОМАНДАНТ ШТАБА** **Борис Јеринић**